CELEX: 32012R1085
Language: bg
Date: 2012-11-20 00:00:00
Title: Регламент за изпълнение (ЕС) № 1085/2012 на Комисията от 20 ноември 2012 година за откриване на тарифна квота за 2013 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕО) № 1216/2009 на Съвета

21.11.2012   
            
            
               BG
            
            
               Официален вестник на Европейския съюз
            
            
               L 322/2
            
         РЕГЛАМЕНТ ЗА ИЗПЪЛНЕНИЕ (ЕС) № 1085/2012 НА КОМИСИЯТА
   от 20 ноември 2012 година
   за откриване на тарифна квота за 2013 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕО) № 1216/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1216/2009 на Съвета от 30 ноември 2009 г. за определяне на търговския режим, приложим за някои стоки, получени от преработката на селскостопански продукти (1), и по-специално член 7, параграф 2 от него,
   като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (2), и по-специално член 3 от него,
   като има предвид, че:
   
               (1)
            
            
               Протокол № 2 към Двустранното споразумение за свободна търговия между Европейската икономическа общност и Кралство Норвегия (3) и Протокол № 3 към Споразумението за ЕИП (4) определят търговските договорености за някои земеделски и преработени земеделски продукти между договарящите се страни.
            
         
               (2)
            
            
               В Протокол № 3 към Споразумението за ЕИП, изменено с Решение на Съвместния комитет на ЕИП № 138/2004 (5), е предвидена нулева митническа ставка за някои води, подсладени със захар или други подсладители или ароматизирани, класирани в код по КН 2202 10 00, и някои други безалкохолни напитки, съдържащи захар, класирани в код по КН ex 2202 90 10.
            
         
               (3)
            
            
               Прилагането на нулевата митническа ставка за тези води и други напитки беше временно преустановено за Норвегия със Споразумението под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (6), наричано по-долу „Споразумението“, което беше одобрено с Решение 2004/859/ЕО на Съвета (7). Съгласно точка IV от одобрения протокол към споразумението безмитният внос на стоки с кодове по КН 2202 10 00 и ex 2202 90 10 с произход от Норвегия се разрешава само в рамките на освободената от мито квота, докато за внос извън определената квота трябва да се заплаща мито.
            
         
               (4)
            
            
               С Регламент за изпълнение (ЕС) № 1304/2011 на Комисията (8) се отменя временното преустановяване на безмитния режим за периода от 1 януари до 31 декември 2012 г. по отношение на вноса в Съюза на тези води и напитки.
            
         
               (5)
            
            
               Необходимо е да се открие тарифна квота за 2013 г. за посочените води и напитки. Последната годишна квота за споменатите продукти беше открита за 2011 г. с Регламент (ЕС) № 1248/2010 на Комисията (9). Тъй като не беше открита годишна квота за 2012 г., размерът на квотата за 2013 г. следва да остане същият като за 2011 г.
            
         
               (6)
            
            
               В Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (10) са установени правилата за управлението на тарифните квоти. Целесъобразно е да се предвиди тарифната квота, която се открива с настоящия регламент, да бъде управлявана съобразно тези правила.
            
         
               (7)
            
            
               Мерките, предвидени в настоящия регламент, са в съответствие със становището на Управителния комитет по хоризонталните въпроси относно търговията с преработени селскостопански продукти, които не са посочени в приложение I,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   От 1 януари до 31 декември 2013 г. за посочените в приложението стоки с произход от Норвегия се открива тарифната квота на Съюза, упомената в същото приложение, като се спазват установените в него условия.
   2.   Правилата за произход, прилагани взаимно към стоките от приложението, са тези от Протокол № 3 към Двустранното споразумение за свободна търговия между Европейската икономическа общност и Кралство Норвегия.
   3.   За внесените количества, които надвишават размера на квотата, се прилага преференциална митническа ставка от 0,047 EUR/литър.
   Член 2
   Тарифната квота на Съюза, посочена в член 1, параграф 1, се управлява от Комисията в съответствие с членове 308а, 308б и 308в от Регламент (ЕИО) № 2454/93.
   Член 3
   Регламент (ЕС) № 1304/2011 се отменя.
   Член 4
   Настоящият регламент влиза в сила на третия ден след публикуването му в Официален вестник на Европейския съюз.
   
   Прилага се от 1 януари 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 328, 15.12.2009 г., стр. 10.
   
      (2)  ОВ L 370, 17.12.2004 г., стр. 70.
   
      (3)  ОВ L 171, 27.6.1973 г., стр. 2.
   
      (4)  ОВ L 22, 24.1.2002 г., стр. 37.
   
      (5)  ОВ L 342, 18.11.2004 г., стр. 30.
   
      (6)  ОВ L 370, 17.12.2004 г., стр. 72.
   
      (7)  ОВ L 370, 17.12.2004 г., стр. 70.
   
      (8)  ОВ L 330, 14.12.2011 г., стр. 19.
   
      (9)  ОВ L 341, 23.12.2010 г., стр. 1.
   
      (10)  ОВ L 253, 11.10.1993 г., стр. 1.
   
      ПРИЛОЖЕНИЕ
      
         Тарифна квота за 2013 г., приложима към вноса в Европейския съюз на стоки с произход от Норвегия
      
      
                  Пореден №
               
               
                  Код по КН
               
               
                  Описание на продукта
               
               
                  Размер на годишната квота за 2011 г.
               
               
                  Приложима митническа ставка в рамките на квотата
               
               
                  Приложима митническа ставка за количествата над размера на квотата
               
            
                  09.0709
               
               
                  2202 10 00
               
               
                  
                              –
                           
                           
                              Води, включително минералните води и газираните води, подсладени със захар или други подсладители или ароматизирани
                           
                        
               
                  17,303 милиона литра
               
               
                  Освобождаване от задължения
               
               
                  0,047 EUR/литър
               
            
                  ex 2202 90 10
               
               
                  
                              –
                           
                           
                              Други безалкохолни напитки, подсладени със захар (захароза или инвертна захар)